EkBass/fiwiki-20250220-pages-articles huggingface dataset:
Beacon-luokka

Beacon-luokka oli Britannian kuninkaallisen laivaston potkurilla varustettu tykkiveneluokka, johon kuului kahdeksantoista nelitykkistä alusta. Luokan alukset valmistettiin 1860-luvun lopulla. == Suunnittelu ja valmistus == Luokan suunnitteli laivaston pääsuunnittelija Edward Reed korvaamaan Krimin sotaan valmistettuja tykkiveneitä, jotka tuoreesta puusta valmistettuina olivat alkaneet lahoamaan koneiden ollessa kuitenkin käyttökelpoisia. Romutettavien alusten koneet pelastettiin ennen romuttamista, ja ne siirrettiin Beacon-luokan aluksiin, jotka saivat siten voimanlähteikseen kaksi kaksisylinteristä pitkittäin asennettua höyrykonetta. Luokan alusten rungot valmistettiin rautarungolle, joka päällystettiin teakilla ja kuparilla. Tämä aiheutti puheet komposiittialuksista. Alusten aseistukseksi suunniteltiin kahta 64 naulan 56 cwt MLR -tykkiä ja kahta 20 naulan BL -tykkiä, mutta niihin asennettiin yksi seitsemän tuuman MLR -tykki, yksi 64 naulan 56 cwt MLR -tykki, kaksi 20 naulan BL-tykkiä sekä kaksi konekivääriä. == Alukset == Beacon-luokan tykkiveneetLyon, David s. 294 Nimi Telakka Kölinlasku Vesille Valmis Kohtalo HMS Beacon Chathamin telakka - 17. elokuuta 1867 syyskuu 1869 myyty joulukuussa 1888 HMS Avon Portsmouthin telakka - 2. lokakuuta 1867 marraskuu 1869 romutettu 1890 HMS Gnat Pembroken telakka - 26. marraskuuta 1867 - haaksirikkoutunut 15. marraskuuta 1868 HMS Cracker Portsmouth - 27.11.1867 - romutettu 1889 HMS Dwarf Woolwichin telakka - 28. marraskuuta 1867 - romutettu huhtikuussa 1886 HMS Flirt Devonportin telakka huhtikuu 1867 20. joulukuuta 1867 joulukuu 1869 myyty marraskuussa 1888 HMS Fly Devonport huhtikuu 1867 20. joulukuuta 1867 elokuu 1869 myyty marraskuussa 1887 HMS Elk Portsmouth - 10. tammikuuta 1868 - Rannikkovartiostolle 1887 hinaajaksi 1890 myyty 1905 HMS Boxer Deptfordin telakka - 25. tammikuuta 1868 - myyty kesäkuussa 1887 HMS Thistle Deptford - 25. tammikuuta 1868 - myyty marraskuussa 1888 HMS Hornet Pearse, Lockwood and Company, Stockton-on-Tees - 10. maaliskuuta 1868 - myyty 1889 HMS Rocket London Engineering Company, Poplar - 8. huhtikuuta 1868 - myyty joulukuussa 1888 HMS Lynx Harland and Wolff, Belfast - 25. huhtikuuta 1868 12. kesäkuuta 1868 myyty joulukuussa 1888 HMS Teazer Laird Brothers, Birkenhead - 28. huhtikuuta 1868 - romutettu joulukuussa 1887 HMS Midge Randolph and Elder, Govan - 21. toukokuuta 1868 - myyty 15. maaliskuuta 1907 HMS Pert Reid and Company, Port Glasgow - 22. kesäkuuta 1868 - myyty joulukuussa 1888 HMS Hart J. & G. Thomson, Glasgow - 20. elokuuta 1868 - myyty joulukuussa 1888 HMS Growler James Lawrie, Glasgow - 1. joulukuuta 1868 kesäkuu 1869 myyty marraskuussa 1887 == Lähteet == * * === Viitteet === Luokka:Kuninkaallisen laivaston tykkiveneet Luokka:Tykkiveneluokat
Thoralf Glad

Thoralf Johan Glad (1. helmikuuta 1878 Oslo – 19. heinäkuuta 1969 Oslo) oli norjalainen kiljapurjehtija. Hän kuului kultaa voittaneeseen Taifun-joukkueeseen vuoden 1912 kesäolympialaisissa Tukholmassa kahdeksan metrin luokassa.Thoralf Glad Biography and Olympic Results | Olympics at Sports-Reference.com == Lähteet == Luokka:Norjalaiset kilpapurjehtijat Luokka:Norjalaiset olympiavoittajat Luokka:Vuonna 1878 syntyneet Luokka:Vuonna 1969 kuolleet
Torleiv Corneliussen

Torleiv Schibsted Corneliussen (25. heinäkuuta 1890 Oslo – 29. huhtikuuta 1975 Oslo) oli norjalainen kilpapurjehtija. Hän kuului vuoden 1912 kesäolympialaisissa Tukholmassa kultaa kahdeksan metrin luokassa voittaneeseen Taifun-joukkueeseen.Torleiv Corneliussen Biography and Olympic Results | Olympics at Sports-Reference.com == Lähteet == Luokka:Norjalaiset kilpapurjehtijat Luokka:Norjalaiset olympiavoittajat Luokka:Vuonna 1890 syntyneet Luokka:Vuonna 1975 kuolleet
Gaston Thubé

Gaston Marie Thubé (16. lokakuuta 1876 Châteaubriant – 22. kesäkuuta 1974 Pariisi) oli ranskalainen kilpapurjehtija. Hän kuului vuoden 1912 kesäolympialaisissa Tukholmassa kultaa kuuden metrin luokassa voittaneeseen Mac Miche -joukkueeseen.Gaston Thubé Biography and Olympic Results | Olympics at Sports-Reference.com Samaan joukkueeseen kuuluivat Amédée ja Jacques ThubéFrance Sailing at the 1912 Stockholm Summer Games | Olympics at Sports-Reference.com , jotka olivat hänen veljiään. == Lähteet == Luokka:Ranskalaiset kilpapurjehtijat Luokka:Ranskalaiset olympiavoittajat Luokka:Vuonna 1876 syntyneet Luokka:Vuonna 1974 kuolleet
Curt Andstén

Curt Magnus Wilhelm Andstén (12. syyskuuta 1881 Helsinki – 1. kesäkuuta 1926 Helsinki) oli suomalainen kilpapurjehtija. Hän kuului vuoden 1912 kesäolympialaisissa Tukholmassa Örn-2-joukkueeseen, joka sijoittui kahdeksan metrin luokassa neljännelle sijalle. Hänen kanssaan samassa joukkueessa oli muiden muassa hänen veljensä Jarl Andstén. == Lähteet == Luokka:Suomalaiset kilpapurjehtijat Luokka:Vuonna 1881 syntyneet Luokka:Vuonna 1926 kuolleet
Eileen Wilson (teatterinäyttelijä)

Eileen Wilson (alk. Julia Mary Tierney; 19. huhtikuuta 1896 – 12. elokuuta 1942) oli yhdysvaltalainen teatterinäyttelijä. Eileen syntyi nimellä Julia Mary Tierney New Yorkissa vuonna 1896 Thomas ja Mary Tierneylle.http://www.findagrave.com/cgi-bin/fg.cgi?page=gr&GRid;=62234966 Hän aloitti teatteriuransa 1910-luvun alussa. Wilson näytteli tulevan aviomiehensä, näyttelijä William Powellin kanssa näytelmässä Within the Law (1913–1915). Wilson meni Powellin kanssa naimisiin vuonna 1915. He saivat yhden pojan, William David Powellin, joka syntyi 27. helmikuuta 1925.http://www.findagrave.com/cgi-bin/fg.cgi?page=gr&GRid;=8669 Powellit erosivat 15 aviovuoden jälkeen vuonna 1930. Heidän pojastaan William David Powellista tuli televisiokäsikirjoittaja ja -tuottaja. Poika kärsi loppuvuosinaan masennuksesta, hepatiitista ja munuaisongelmista, jotka pakottivat hänet lopettamaan kirjoittamisen. Hän teki itsemurhan 43-vuotiaana 13. maaliskuuta 1968 puukottamalla itseään. Wilson siirtyi Broadwaylle vuonna 1917. Broadway-uransa aikana hän näytteli esimerkiksi näytelmissä Under Pressure (1918), The Lady of the Lamp (1920), The Little Spitfire (1926–1927) ja Peter Flies High (1931). Eileen Wilson kuoli 46-vuotiaana 12. elokuuta 1942 New Yorkissa. Hänet haudattiin Forest Lawn Memorial Parkin hautausmaalle Kalifornian Glendaleen Garden of Memory -alueelle. ==Näytelmiä== *Within the Law (1913–1915) *In for the Night (1917) *The Love Drive (1917) *Under Pressure (1918) *No More Blondes (1920) *The Lady of the Lamp (1920) *The Night Duel (1926) *The Little Spitfire (1926–1927) *Burlesque (1927–1928) *Peter Flies High (1931) ==Lähteet== ==Aiheesta muualla== *Eileen Wilson Internet Broadway Databasessa *Eileen Wilson Find a Gravessa Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Vuonna 1896 syntyneet Luokka:Vuonna 1942 kuolleet
Kytheran lentoasema

Kytheran lentoasema ”Aléxandros Aristotélous Onásis” (, , YPA: ΚΑΚΘΩ) on kansallinen lentoasema Kytheran saarella Kreikassa. Lentoasema avattiin vuonna 1972, vaikka ensimmäinen lentokone laskeutui sinne jo 20. joulukuuta 1971. Lentoaseman kiitotiellä on pituutta 1 461 metriä ja leveyttä 30 metriä. Asema sijaitsee 319 metrin korkeudessa merenpinnasta. Lentoasemalla on yksi matkustajaterminaali, rahtiterminaali sekä 3–4 lentokoneen pysäköintipaikkaa. Lentoasema on omistettu Aléxandros Onásikselle, Aristotélis Onásiksen pojalle, joka kuoli lento-onnettomuudessa vuonna 1973. Kreikkalainen Olympic Air operoi lentoasemalle säännöllisesti Ateenasta. Lentoasemalta on matkaa Kytheran saaren suurimpaan keskukseen Potamókseen noin kahdeksan kilometriä ja Kytheran kylään eli Chóraan noin 24 kilometriä. == Lähteet == Luokka:Kreikan lentoasemat Luokka:Kythera
Abderrazak Hamdallah

Abderrazak Hamdallah (, s. 17. joulukuuta 1990 Safi) on marokkolainen jalkapalloilija. Hyökkääjänä pelaava Hamdallah edustaa Saudi-Arabian liigassa al-Ittihadia. Hän on kotimaansa ja Saudi-Arabian lisäksi pelannut Norjassa, Kiinassa ja Qatarissa. == Maajoukkueura == Hamdallah edusti Marokon alle 23-vuotiaiden maajoukkuetta vuosina 2010–2012. Hän oli tärkeässä roolissa alle 23-vuotiaiden Afrikan-mestaruuskisojen karsinnoissa, joissa hän teki Marokolle kolme maalia.2012 Olympic Football Qualifiers MTN Football Viitattu 2.3.2012 Hän ei kuitenkaan pelannut kisoissa. Marokon A-maajoukkueessa Hamdallah pelasi ensi kerran 29. helmikuuta 2012 ystävyysottelussa Burkina Fasoa vastaan. MM- kilpailuissa 2022, joissa Marokko ylsi kaikkien aikojen ensimmäisenä afrikkalaismaana MM-kilpailujen välieriin, Hamdallah tuli vaihdosta kentälle Marokon kaikissa kolmessa alkulohko-ottelussa ja Ranskaa vastaan pelatussa välieräottelussa. Hän on pelannut jouluun 2022 mennessä 22 A-maaottelua ja tehnyt niissä kuusi maalia: kesäkuussa 2013 yhden maalin MM-karsintaottelussa Tansaniaa vastaan, lokakuussa 2014 kolme maalia ystävyysottelussa Keski- Afrikan tasavaltaa vastaan ja marraskuussa 2014 kaksi maalia ystävyysottelussa Beniniä vastaan. == Lähteet == Luokka:Marokkolaiset jalkapalloilijat Luokka:Vuonna 1990 syntyneet Luokka:Elävät henkilöt
Täpläpöllö

Täpläpöllö (Strix occidentalis) on pöllöihin kuuluva lintu. Sitä tavataan Kanadassa, Meksikossa ja Yhdysvalloissa. Sen elinpiiriä ovat boreaaliset, lauhkeat, subtrooppiset ja trooppiset metsät. Se painaa keskimäärin noin 600 grammaa.Birdlife.org 28.2.2012 Täpläpöllö on ulkonäöltään kuin amerikanviirupöllö mutta sillä on alapuolella ristimäisiä merkkejä, kun taas amerikanviirupöllöllä on rinnassa viiruja ja vatsassa raitoja. Viirupöllöt ovat lisäksi suurempia ja harmaampia kuin täplöpöllöt. Viirupöllöt ovat aggressiivisempina karkottaneet alalajeja occidentalis ja caurina. Vaikka nämä kaksi lajia voivat risteytyä alueilla, joilla syrjäyttämistä tapahtuu, ne ovat geneettisesti erilaisia, sillä ne eroavat toisistaan 13,9-prosenttisesti tietyissä geenisekvensseissä.S. M. Haig, T. D. Mullins, E. D. Forsman, P. W. Trail & L. Wennerberg 2004. Genetic identification of spotted owls, barred owls, and their hybrids: legal implications of hybrid identity. Conservation Biology 18(5):1347-1357 ==Alalajit== Täpläpöllöllä on seuraavat alalajit: * Strix occidentalis caurina (Merriam, 1898) * Strix occidentalis juanaphillipsae Dickerman, 1997 * Strix occidentalis lucida (Nelson, 1903) * Strix occidentalis occidentalis (Xantus de Vesey, 1860) Alalajin Strix occidentalis lucida suurin populaatio on Gilan kansallismetsässä Gila Wilderness -alueella.Mexican Spotted Owl Recovery Program at U.S. Fish and Wildlife Service. ==Lähteet== ==Aiheesta muualla== *Täpläpöllö Yhdysvaltain liittovaltion sivuilla *Read Congressional Research Service (CRS) Reports regarding the Spotted Owl *CBS News: Blasting Some Owls To Save Others? Government Proposes Selectively Killing Cousins Of Threatened Spotted Owls To Protect The Species *B.C.'s spotted owl near extinction Science advisory team recommends capturing and breeding remaining owls in British Columbia *Spotted Owl videos on the Internet Bird Collection (videoita) *Spotted Owl photo gallery VIREO Luokka:Viirupöllöt
Hidehiko Yoshida

Hidehiko Yoshida (s. 3. syyskuuta 1969 Ōbu, Aichi, Japani) on japanilainen vapaaottelija ja judoka. Hän saavutti judourallaan muun muassa olympiakultaa vuoden 1992 kesäolympialaisissa sekä maailmanmestaruuden vuonna 1999. Yoshida siirtyi vapaaottelun pariin vuonna 2002 ja otteli pääosin PRIDE Fighting Championshipsissä. Hän otteli muun muassa Royce Gracie vastaan Pride Shockwave 2003 -tapahtumassaPride FC - Shockwave 2003 sherdog Viitattu 2.3.2012 , sekä vuoden 2008 judon olympiakultamitalistia Satoshi Ishiita vastaan Dynamite!! 2009 -tapahtumassa.K-1 - Dynamite!! Power of Courage 2009 sherdog Viitattu 2.3.2012 ==Lähteet== ==Aiheesta muualla== *Hidehiko Yoshidan vapaaottelutilastot Luokka:Japanilaiset judokat Luokka:Japanilaiset olympiavoittajat Luokka:Japanilaiset vapaaottelijat Luokka:Vuonna 1969 syntyneet Luokka:Elävät henkilöt
Mount Adams

Mount Adams on Yhdysvaltojen Washingtonin osavaltiossa sijaitseva Kaskadivuoristoon kuuluva kerrostulivuori. Sen korkeus merenpinnan tasosta on 3 742 metriä. Se on purkautunut viimeksi noin tuhat vuotta sitten. == Lähteet == == Aiheesta muualla == Luokka:Washingtonin tulivuoret Luokka:Kerrostulivuoret Luokka:Yhdysvaltain vuoret
Mount Jefferson (Oregon)

Mount Jefferson on Yhdysvaltojen Oregonin osavaltiossa sijaitseva Kaskadivuoristoon kuuluva kerrostulivuori. Sen korkeus merenpinnan tasosta on 3 199 metriä. Meriwether Lewis ja William Clark nimesivät vuoren silloisen Yhdysvaltain presidentin Thomas Jeffersonin mukaan. Viimeinen suuri purkaus tapahtui 35 000 – 100 000 vuotta sitten ja sen tuhkaa satoi Idahossa asti. Vuoren rinteille on viime vuosisatojen aikana muodostunut useita pieniä järviä moreenimuodostumien padottua jokilaaksoja. 1900-luvulla on ollut joitakin tulvia ja lahareita, jotka ovat johtuneet näiden muodostumien hajoamisesta. == Lähteet == == Aiheesta muualla == Luokka:Oregonin tulivuoret Luokka:Kerrostulivuoret Luokka:Yhdysvaltain vuoret
Glacier Peak

Glacier Peak on Yhdysvaltojen Washingtonin osavaltiossa sijaitseva Kaskadivuoristoon kuuluva kerrostulivuori. Sen korkeus merenpinnan tasosta on 3 213 metriä. Alueen alkuperäiskansat ovat havainneet uusimman purkauksen parisataa vuotta sitten. Vuoren rinteillä on kuumia lähteitä. == Lähteet == == Aiheesta muualla == Luokka:Washingtonin tulivuoret Luokka:Kerrostulivuoret
Brasilianpöllö

Brasilianpöllö (Strix hylophila) on pöllöihin kuuluva lintu. Sitä tavataan lähinnä Brasiliassa ja kauempana sisämaassa Paraguayssa sekä Argentiinan koillisosassa. Brasilianpöllö on harvoja Etelä-Amerikassa esiintyviä viirupöllöjen sukuun kuuluvia lintuja. Se karttaa ihmistä ja on luultavasti melko harvinainen, siksi sitä on tutkittu hyvin vähän. Siksi myös luokitus viirupöllöihin voi olla vain väliaikainen, kunnes pöllöstä saadaan enemmän tietoa. Brasilianpöllö on keskikokoinen, 33–38 senttimetriä, ja painaa 285–340 grammaa. Sen vartalo ja rinta ovat ruosteenruskeat, ja siinä on ruskea raidoitus. Sen silmät ovat tummat ja pää ruosteenruskea. Selkäpuolella niillä on vaaleanruskea raidoitus. Brasilianpöllön ääni on matalaa murahtelua, vähän kuin sammakolla. Brasilianpöllö saalistaa lähinnä hyönteisiä, myyriä ja hiiriä, ja joskus se syö myös pieniä lintuja sekä eräitä matelijoita. Ne suosivat tiheitä metsiä, missä ne elävät aluskasvillisuuden joukossa. Metsien hävittäminen tämän linnun esiintymisalueella on vaaraksi sille, ja siksi IUCN on luokitellut sen silmälläpidettäväksi. Brasilianpöllön pesimäaika on elo- lokakuussa. Sen pesä on puunkolossa. Se hautoo keskimäärin 29 päivää. Poikaset lähtevät pesästä viisiviikkoisina, ja ne itsenäistyvät suunnilleen neljän kuukauden ikäisinä. Sen elinpiiriä ovat lauhkeat, subtrooppiset ja trooppiset kosteat alavat ja vuoristometsät sekä puutarhat ja kaupunkialueet. == Lähteet == ==Aiheesta muualla== * Luokka:Viirupöllöt
Anders Kulläng

Anders Kulläng (23. syyskuuta 1943 Karlstad, Ruotsi – 28. helmikuuta 2012 Huay Yang, Thaimaa) oli ruotsalainen ralliautoilija. Hän voitti vuonna 1980 Ruotsin rallin. Kulläng osallistui urallaan 45 MM-osakilpailuun. Hän sijoittui vuonna 1980 kuljettajien MM-sarjassa viidenneksi yhdellä voitolla. Kulläng aloitti ralliuransa 1962. Myöhemmin Kullängillä oli Ruotsissa oma rallikoulu, jossa hänen oppilaitaan olivat muun muassa Colin McRae ja Sébastien Loeb. Kulläng hukkui Thaimaassa. == MM-osakilpailuvoitot == # Kausi Osakilpailu Kartanlukija Auto 1 1980 30. Ruotsin ralli Bruno Berglund Opel Ascona 400 ==Lähteet== Luokka:Ruotsalaiset ralliautoilijat Luokka:Vuonna 1943 syntyneet Luokka:Vuonna 2012 kuolleet
Arrow-luokka

Arrow-luokka oli Britannian kuninkaallisen laivaston kuuden potkurilla varustetun kuusitykkisen yhteysaluksen muodostama alusluokka. Alukset luokiteltiin 1854 valmistuessaan yhteysaluksiksi, mutta ne luokiteltiin 1856 toisen luokan tykkiveneiksi.Lyon, David & Winfield, Rif s. 219 == Suunnittelu ja valmistus == Krimin sota edellytti Itämeren ja Mustanmeren matalissa rannikkovesissä toimintakykyisten alusten valmistamista. Luokan kuusi puurunkoista, potkurein varustettu alusta valmistettiin 1854 Amiraliteetin suunnittelutoimiston piirustusten pohjalta. Alusten valmistus toteutettiin kahdella kaupallisella Thames-joen varrella sijainneella telakalla: R. & H. Green Blackwallissa ja C. J. Mare and Company Leamouthissa. Alusten höyrykoneina oli 160 hevosvoiman kaksisylinterinen yksivaihemoottori, jolla pyöritettiin yhdessä akselissa ollutta potkuria. Lisäksi alukset oli varustettu parkkitakilalla. Niiden aseistuksena oli kaksi 68 naulan 95 cwt Lancaster MLR -tykkiä ja neljä 32 naulan 25 cwt -tykkiä. == Alukset == Arrow- luokan tykkiveneet Nimi Telakka Kölinlasku Vesille Valmis Kohtalo HMS Arrow C. J. Mare and Company, Leamouth 15. huhtikuuta 1854 26. kesäkuuta 1854 17. elokuuta 1854 runko myyty Marshallille 482 punnalla ja höyrykone varastoitu HMS Beagle Mare 15. huhtikuuta 1854 20. heinäkuuta 1854 3. syyskuuta 1854 myyty 1863 Japanille nimellä Kenko, romutettu 1889 HMS Lynx Mare 15. huhtikuuta 1854 22. heinäkuuta 1854 14. syyskuuta 1854 myyty 1862 Marshallille 482 punnalla romutettavaksi ja höyrykone varastoitu HMS Snake Mare 9. toukokuuta 1854 6. syyskuuta 1854 4. marraskuuta 1854 myyty romutettavaksi 1864 HMS Viper R & H Green, Blackwall 12. huhtikuuta 1854 23. heinäkuuta 1854 25. syyskuuta 1854 myyty romutettavaksi 1862 HMS Wrangler Green 19. huhtikuuta 1854 19. kesäkuuta 1854 2. syyskuuta 1854 myyty romutettavaksi 1866 == Lähteet == * === Viitteet === *
Boström

Boström on muun muassa seuraavien henkilöiden sukunimi: * Christopher Jacob Boström (1797–1866), ruotsalainen filosofi * Donald Boström (s. 1954), ruotsalainen toimittaja, valokuvaaja ja kirjailija * Elsa Boström (1930–2023), suomenruotsalainen kirjailija ja kulttuuritoimittaja * Erik Gustaf Boström (1842–1907), ruotsalainen poliitikko ja ministeri * Henrik Johannes Boström (1876–1930), kirjailija, numismaatikko ja historiantutkija * Ivan Boström (1857–1934), suomalainen Venäjän keisarillisen laivaston vara-amiraali * Jan- Erik Boström (s. 1961), suomalainen kymmenottelija * Juhani Boström (s. 1949), suomalainen jääkiekkoilija * Karl Johan Boström (1839–1910), suomalainen tuomari ja valtiopäivämies * Kirsi Boström (s. 1968), suomalainen suunnistaja * Lars M. Boström (1920–1982), suomenruotsalainen runoilija * Linda Boström Knausgård (s. 1972), ruotsalainen kirjailija, runoilija ja kolumnisti * Mikael Boström (s. 1970), suomalainen suunnistaja * Mårten Boström (s. 1982), suomalainen suunnistaja ja kestävyysjuoksija * Olle Boström (s. 1990), ruotsalainen suunnistaja * Peppi Boström (1895–1976), suomenruotsalainen kirjailija * Sixten Boström (s. 1963), suomalainen jalkapalloilija ja valmentaja * Sören Boström (1947–2022), ruotsalainen jääpalloilija * Ulla- Britt Boström (1936–2023), suomenruotsalainen näyttelijä * Uno Boström (1894–1959), suomalainen jääkärieverstiluutnantti * Wolmar Boström (1878–1956), ruotsalainen tennispelaaja.
HMS Lively (1900)

HMS Lively oli Britannian kuninkaallisen laivaston Lively-luokan torpedovenehävittäjä. == Valmistus == Alus tilattiin 30. maaliskuuta 1899 Laird, Son and Companyltä Birkenheadistä, jolloin sen valmistumisajaksi määrättiin 15 kuukautta. Köli laskettiin 20. kesäkuuta 1899 telakkanumerolla 639. Alus laskettiin vesille 14. heinäkuuta 1900 ja otettiin palvelukseen huhtikuussa 1902.Lyon, David s. 63 == Palvelus == Marraskuussa 1904 alus siirrettiin Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 1. heinäkuuta 1920 romutettavaksi S. Castlelle Plymouthiin. == Lähteet == * * * * === Viitteet === Luokka:Lively- luokan hävittäjät Luokka:Lairdin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Made in Germany (Amon Düül II)

Made in Germany on Amon Düül II -yhtyeen studioalbumi vuodelta 1975. Se on konseptialbumi, jonka aiheena on Saksan historia. Musiikillisesti albumi on monivivahteinen ottaen vaikutteita monista musiikkigenreistä, kuten hard rockista, kaupallisesta popista, klassisesta musiikista, jazzista sekä elektronisesta musiikista. Alun perin se julkaistiin tupla-albumina Manner- Euroopassa, mutta Britannian ja Pohjois-Amerikan markkinoille siitä julkaistiin yhden levyn lyhennetty versio, koska Atlantic Recordsin johtaja Ahmet Ertegün ei juutalaisena halunnut julkaista albumia sellaisenaan natsi- viitteineen. Tämän vuoksi albumin konsepti ja jatkumo kärsi eikä albumista tullut yhtyeen toivomaa menestystä Pohjois-Amerikassa. CD-painokset Castlen versiota lukuun ottamatta sisältävät kaikki tupla-albumiversion kappaleet. == Kappaleet == ===A-puoli=== #"Overture" (Evers) - 5:12 #"Wir Wollen" (Leopold) - 1:32 #"Wilhelm Wilhelm" (Tischer, Leopold) - 3:10 #"SM II Peng" (Weinzierl, Leopold) - 2:16 #"Elevators Meet Whispering" (Rogner) - 1:26 #"Metropolis" (Rogner, Weinzierl, Knaup) - 3:37 ===B-puoli=== #"Ludwig" (Weinzierl, Tischer) - 2:32 #"The King's Chocolate-Waltz" (Rogner, Korduletsch) - 2:28 #"Blue Grotto" (Rogner, Weinzierl, Knaup) - 3:33 #"Mr. Kraut's Jinx" (Karrer) - 8:44 ===C-puoli=== #"Wide-Angle" (Fichelscher, Rogner, Knaup) - 4:06 #"Three-Eyed Overdrive" (Rogner, Korduletsch) - 1:17 #"Emigrant Song" (Tischer, Heibl) - 3:21 #"Loosey Girls" (Tischer) - 5:13 #"Top of the Mud" (Tischer) - 3:45 ===D-puoli=== #"Dreams" (Tischer) - 4:08 #"Gala Gnome" (Rogner) - 3:52 #"5.5.55" (Weinzierl, Tischer, Leopold) - 1:39 #"La Krautoma" (Amon Düül II, Yradier) - 6:08 #"Excessive Spray" (Rogner, Korduletsch) - 1:41 == 1-lp:n versio == ===A-puoli=== #"Dreams" - 4:08 #"Ludwig" - 2:34 #"The King's Chocolate-Waltz" - 2:34 #"Blue Grotto" - 3:35 #"Gala Gnome" - 3:13 #"Emigrant Song" - 3:23 #"La Krautoma" - 4:45 ===B-puoli=== #"Metropolis" - 3:38 #"Loosey Girls" - 5:20 #"Three-Eyed Overdrive" - 1:18 #"Top of the Mud" - 3:44 #"Mr. Kraut's Jinx" - 8:48 == Muusikot == *Robby Heibl - basso, viulu, kitarat, laulu *Chris Karrer - kitara, viulu, banjo, laulu *Renate Knaup - laulu *Peter Leopold - rummut, perkussiot *Falk U. Rogner - urut, syntetisaattori *Nando Tischer - kitarat, laulu *John Weinzierl - kitarat sekä: *Thor Baldursson - kosketinsoittimet *Heinz Becker - perkussiot *Lee Harper - puhaltimet *Bobby Jones - saksofoni *Jürgen S. Korduletsch - taustalaulu *Helmut Sonnleitner - viulu Luokka:Vuoden 1975 albumit Luokka:Amon Düül II -yhtyeen albumit
HMS Sprightly (1900)

HMS Sprightly oli Britannian Kuninkaallisen laivaston Lively-luokan torpedovenehävittäjä. == Valmistus == Alus tilattiin 30. maaliskuuta 1899 Laird, Son and Companyltä Birkenheadistä, jolloin sen valmistumisajaksi määrättiin 16 kuukautta. Köli laskettiin 20. kesäkuuta 1899 telakkanumerolla 640. Alus laskettiin vesille 25. syyskuuta 1900 ja otettiin palvelukseen maaliskuussa 1902.Lyon, David s. 63 == Palvelus == Marraskuussa 1904 alus siirrettiin Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 1. heinäkuuta 1920 romutettavaksi S. Castlelle Plymouthiin. == Lähteet == * * * * === Viitteet === Luokka:Lively- luokan hävittäjät Luokka:Lairdin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Metyylimetakrylaatti

Metyylimetakrylaatti (C5H8O2) on metakryylihapon metyyliesteri. Sitä käytetään pääasiassa muovien valmistuksessa. ==Ominaisuudet== Metyylimetakrylaatti on huoneenlämpötilassa kirkasta nestettä. Yhdiste liukenee vain vähäisissä määrin veteen, mutta paremmin orgaanisiin liuottimiin kuten etanoliin, asetoniin ja dietyylieetteriin. Aine reagoi helposti muodostaen polymeerejä. Tämän vuoksi metyylimetakrylaatin joukkoon lisätään hydrokinonia, 4-metoksifenolia (hydrokinonin metyylieetteri) tai dimetyyli-t-butyylifenolia. ==Valmistus== Metyylimetakrylaattia valmistetaan tavallisemmin niin kutsutulla asetonisyanohydriinimenetelmällä, jota on käytetty vuodesta 1937 asti. Prosessin ensimmäisessä vaiheessa asetoni reagoi vetysyanidin kanssa muodostaen asetonisyanohydriiniä. Seuraavassa vaiheessa asetonisyanohydriini reagoi väkevän rikkihapon kanssa muodostaen tuotteena metakryyliamidisulfaattia. Tämän jälkeen seuraa joko hydrolyysi tai metanolyysi metakryylihapoksi ja sivutuotteena muodostuu ammoniumvetysulfaattia. Metakryylihappo voidaan esteröidä metanolin kanssa metyylimetakrylaatiksi.Robert Wilczynski & Jamie Jerrick Juliette :Methacrylic Acid and Derivatives, Kirk-Othmer Encyclopedia of Chemical Technology, John Wiley & Sons, New York, 2003 Teoksen verkkoversio viitattu 02.03.2012 William Bauer Jr.: Methacrylic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2011. Teoksen verkkoversio viitattu 02.03.2012 Koska asetonisyanohydriiniprosessi tuottaa huomattavasti ammoniumvetysulfaattia sivutuotteena, on pyritty kehittämään myös muita menetelmiä metyylimetakrylaatin valmistamiseksi. Kehitettyjä prosesseja ovat muun muassa isobuteenin hapetus metakroleiiniksi ja edelleen metakryylihapoksi ja esteröinti, sekä yhdisteen valmistus propyynistä, hiilimonoksidista ja metanolista tai propeenista tai eteenistä, hiilimonoksidista ja vedestä. Myös yhdisteen valmistamista metyylipropionaatista ja formaldehydistä on tutkittu. ==Käyttö== Valmistettu metyylimetakrylaatti käytetään pääasiassa akryylimuovien, kuten polymetyylimetakrylaatin valmistamiseen. Metyylimetakrylaattia käytetään myös kopolymeerien valmistuksessa. Metyylimetakrylaattipolymeerit ovat kovia ja niitä käytetään esimerkiksi hammaslääketieteessä proteeseina. ==Lähteet== Luokka:Esterit
HMS Express (1896)

HMS Express oli Britannian kuninkaallisen laivaston lunastama Laird, Son and Companyn suunnittelema ja toteuttama torpedovenehävittäjä eli niin sanottu valmistajan spesiaali. == Valmistus == Laird, Son and Company Birkenheadistä suunnitteli ja valmisti aluksen, jonka köli laskettiin 1. joulukuuta 1896 telakkanumerolla 629. jAlus laskettiin vesille 11. joulukuuta 1897 ja otettiin palvelukseen joulukuussa 1902.Lyon, David s. 26 == Palvelus == Express palveli kotivesillä ja se osallistui ensimmäiseen maailmansotaa. Alus myytiin 17. maaliskuuta 1920 G. Clarksonille Whitbyhyn.Lyon, David s. 29 == Lähteet == * * * * === Viitteet === Luokka:B-luokan hävittäjät (1913) Luokka:Lairdin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Analog Worms Attack

Analog Worms Attack on ranskalaisen tuottajan Mr. Oizon ensimmäinen täyspitkä studioalbumi. Se julkaistiin 11. lokakuuta 1999. Nimensä albumi sai siitä, että sen tekemiseen käytettiin ainoastaan vanhoja analogisia laitteita kuten Korg MS-20-syntetisaattoria. == Kappaleet == # # # # # # # # # # # # # # # == Arviot == * Allmusic: http://www.allmusic.com/album/analog-worms-attack- mw0000054248 == Lähteet == == Aiheesta muualla == * Analog Worms Attack discogs.com -sivustolla Luokka:Vuoden 1999 esikoisalbumit Luokka:Mr. Oizon albumit
Paul Jerima

Paul Jerima (synt. Jefimow, myös Jefimoff, 29. joulukuuta 1892 Helsinki – 30. elokuuta 1954 Helsinki) oli suomalainen yritysjohtaja, graafikko ja urheilija, joka työskenteli pitkään Oy Tilgmann Ab:n palveluksessa. Urheilu-urallaan hän voitti useita pikajuoksun Suomen-mestaruuksia sekä edusti Suomen jalkapallomaajoukkuetta sen kaikkien aikojen ensimmäisessä maaottelussa vuonna 1911. Kuvataiteilijana Jerima tunnetaan parhaiten joulukorteistaan. == Elämä == === Urheilu-ura === Jerima voitti 100 ja 200 metrin Suomen mestaruudet vuosien 1913 ja 1914 Kalevan kisoissa Helsingissä sekä Porissa vuonna 1915. Myöhemmin kävi ilmi, että Jerima oli voittaessaan Venäjän kansalainen, ja hänet tuomittiin menettämään kaikki henkilökohtaiset mestaruutensa. Suomen kansalaisena Jerima voitti myöhemmin 4×100 ja 4×400 metrin viestimestaruudet vuonna 1919 HIFK:n joukkueessa. Jalkapalloilijana Jerima edusti HIFK:n lisäksi Helsingin Sportia. Hän pelasi urallaan yhden A-maaottelun 22. lokakuuta 1911, jolloin Suomi kohtasi Ruotsin kaikkien aikojen ensimmäisessä maaottelussaan. Jerima vei maalillaan Suomen 2–0-johtoon viiden minuutin pelin jälkeen, mutta lopulta ottelu päättyi Ruotsin 5–2-voittoon. === Graafikko === Oppikoulun jälkeen Jerima opiskeli Suomen Taideakatemian koulussa ja Taideteollisessa keskuskoulussa. Vuonna 1918 hän aloitti Öflund & Pettersonin litografisen osaston päällikkönä, ja jatkoi myöhemmin tehtävässä yhtiön yhdistyttyä Tilgmannin kanssa 1921. Vuonna 1931 Jerima nimitettiin Tilgmannin tekniseksi ja taiteelliseksi johtajaksi, ja 1935 apulaisjohtajaksi. Yhtiön varatoimitusjohtaja hänestä tuli 1945. Lisäksi Jerima toimi opettajana Taideteollisessa oppilaitoksessa ja vaikutti useissa graafisen alan järjestöissä. Kuvittajana hänet tunnetaan mainosjulisteiden lisäksi erityisesti 1920–1930-lukujen joulukorteistaan, jotka Jerima signeerasi nimellä ”JEF”. Jerima kuoli lyhyen sairauden jälkeen 61-vuotiaana elokuussa 1954. ==Lähteet== Luokka:Suomalaiset yritysjohtajat Luokka:Suomalaiset kuvittajat Luokka:Suomalaiset jalkapalloilijat Luokka:Suomalaiset pikajuoksijat Luokka:Suomen venäläiset Luokka:Vuonna 1892 syntyneet Luokka:Vuonna 1954 kuolleet
HMS Arab (1901)

HMS Arab oli Britannian kuninkaallisen laivaston lunastama J. & G. Thomsonin suunnittelema ja telakan ostaneen J. & G. Thomsonin toteuttama torpedovenehävittäjä eli niin sanottu valmistajan spesiaali. == Valmistus == J. & G. Thomson Clydebankistä suunnitteli aluksen, jonka köli laskettiin 5. maaliskuuta 1900 telakkanumerolla 299. Alus laskettiin vesille 9. helmikuuta 1901 ja valmistui tammikuussa 1903.Lyon, David s. 28 == Palvelus == Aluksen koeajot alkoivat 11. maaliskuuta ja ne päättyivät 27. toukokuuta 1901. Koeajojen aikana alus ei saavuttanut sopimuksessa mainittua 33 solmun nopeutta, vaan se jäi 30,5 solmuun. Sopimusrikkomuksen vuoksi lunastussummasta vähennettiin 3 000 puntaa, jolloin aluksen hinnaksi tuli 63 642 puntaa. Alus palveli kotivesillä ja se kuului ensimmäisen maailmansodan alkaessa Scapa Flow'n paikallislaivueeseen. Alus myytiin 23. heinäkuuta 1919 romutettavaksi Fryerille Sunderlandiin.Lyon, David s. 29 == Lähteet == * * * * === Viitteet === Luokka:B-luokan hävittäjät (1913) Luokka:John Brownin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Orwell (1898)

HMS Orwell oli Britannian kuninkaallisen laivaston lunastama Laird, Son and Companyn suunnittelema ja toteuttama torpedovenehävittäjä eli niin sanottu valmistajan spesiaali. == Valmistus == Toukokuussa 1897 aloitti amiraliteetti keskustelut telakoiden kanssa alusten valmistuksesta. Lairdin telakka oli mukana keskusteluissa, joissa tarjottiin 55 533 punnalla paranneltua toisintoa jo toimitetuista aluksista. Amiraliteetti hyväksyi tarjouksen pienin muutoksin.Lyon, David s. 63 Köli laskettiin 9. marraskuuta 1897 telakkanumerolla 633. Alus laskettiin vesille 29. syyskuuta 1898 ja valmistui tammikuussa 1900. Laivasto osti sen vuotta myöhemmin. == Palvelus == Orwellin savuhormit pidennettiin pian palvelukseen oton jälkeen. Alus siirrettiin huhtikuussa 1900 Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 1. heinäkuuta 1922 romutettavaksi Castlelle Plymouthiin. == Lähteet == * * * * === Viitteet === Luokka:B-luokan hävittäjät (1913) Luokka:Lairdin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
John Gardberg

John Rudolf Gardberg (13. marraskuuta 1899 Turku – 18. marraskuuta 1974 Karjaa) oli suomalainen opettaja ja ruotsin kielellä kirjoittanut paikallishistorian tutkija. Gardberg julkaisi useita paikallishistoriallisia tutkimuksia lähinnä Kemiön ja Karjaan alueelta. Gardberg toimi 1929–1963 Karjaan-Billnäsin yhteiskoulun rehtorina ja historian opettajana ja Åbo Akademin pohjoismaisen kansatieteen dosenttina 1947–1967. Hän sai professorin arvonimen 1973. Gardbergin veli oli ylikirjastonhoitaja Carl-Rudolf Gardberg. == Teoksia == * Åboland : publikation utgiven av Åbo akademis studenkår ; redaktionskommitté John Gardberg, Rut Carlsson, Per Jacob Arrhenius. Åbo 1920 * Samfällda näringsfång i havsbandet. Särtryck ur Svenska litteratursällskapets folkloristiska och etnografiska studier IV. Helsingfors 1930 * Kimito friherreskap : en studie över feodal läns- och godsförvaltning ; väitöskirja (Åbo Akademi). Åbo 1935 * Kimitobygdens historia Del I ; 1, Tidsåldrar och öden intill år 1721 av John Gardberg ; Kyrkorna och deras skrud av Sigrid Nikula ; utgiven av Gabriel Nikander. Åbo 1944 * Den unge Gabriel Nikander. Särtryck ur Budkavlen, årg. 40-41. Åbo 1963 * Karis-Billnäs samskola : historik och matrikel till femtioårsminnet 1964. Föreningen Karis-Billnäs samlyceums vänner, Karis 1964 * Karis socken från forntiden till våra dagar 5 : Vasatiden och Karolinska tiden. Hembygdsnämnden, Karis 1968 * Glasfågeln eller Anna Stålarm till Grabbacka : En sagoväv i tre våder på historisk ränning. Ekenäs tryckeri, Ekenäs 1969 * Tjuda pedagogi : ett blad ur kimitobygdens kulturhistoria ; på uppdrag av Boställsnämnden för Tjuda pedagogi. Boställsnämnden för Tjuda pedagogi, Kimito 1969 * Historieberättarna Karl Ville och Lillmoster : John Gardbergs anteckningar från Kökar ; intervjuer och arkivfynd samlade av Jan Sverker Gardberg. Kökar hembygdsförening, Kökar 1999 == Lähteet == * * Suomen yksityisten oppikoulujen digitaalinen matrikkeli : Karis-Billnäs samskola (Karis) 1914-1961 Luokka:Suomalaiset opettajat Luokka:Suomalaiset historioitsijat Luokka:Suomalaiset professorin arvonimen saaneet Luokka:Vuonna 1899 syntyneet Luokka:Vuonna 1974 kuolleet
HMS Orwell

HMS Orwell on ollut neljän Britannian Kuninkaallisen laivaston aluksen nimenä. * HMS Orwell (1866), Britomart-luokan tykkivene * HMS Orwell (1898), B-luokan hävittäjä * HMS Orwell (G98), O-luokan hävittäjä * HMS Orwell (M1219), River- luokan miinanraivaaja.
Äidinkielen opettajain liitto

Äidinkielen opettajain liitto ry (ÄOL) on suomalainen vuonna 1948 perustettu äidinkielen ja kirjallisuuden opettajien järjestö, johon kuuluu noin 2 000 jäsentä kaikilta koulutusasteilta. Sillä on 22 paikallisjärjestöä eri puolilla Suomea. ==Toiminta== Liitto tukee jäseniään opetustyössä, huolehtii ajankohtaisten asioiden tiedottamisesta, seuraa koulutuspolitiikkaa ja toimii jäsentensä yhdyssiteenä. Liitto seuraa äidinkielen ja kirjallisuuden opetuksen tilannetta koko maassa sekä auttaa opettajia erilaisissa opetukseen ja kouluun liittyvissä kysymyksissä. Liiton eläkeläisjäsenet ovat järjestäytyneet Shamaaniklubiksi, joka kokoontuu useita kertoja vuodessa. Tiivistä yhteistyötä ÄOL:n kanssa tekevät myös Suomenopettajat-yhdistys ja Suomi-koulujen tuki ry. Liitto julkaisee neljä kertaa vuodessa ilmestyvää Virke-jäsenlehteä. Vuosittain julkaistaan myös vuosikirja, joka sisältää artikkeleita jostakin äidinkielen ja kirjallisuuden opetukseen liittyvästä aiheesta. Liitto omistaa Laatusana Oy -kustantamon, joka tuottaa materiaalia äidinkielen ja kirjallisuuden opetuksen tueksi. ==Organisaatio== Liiton päätöksenteosta vastaa 12-jäseninen hallitus apunaan seitsemän työryhmää. ÄOL on jäsen useissa eri järjestöissä ja tekee yhteistyötä Opetushallituksen ja eri pedagogisten järjestöjen kanssa. ===Puheenjohtajat=== * V. A. Haila (1948–1954) * Aimo Turunen (1954–1960) * Aulis Ojajärvi (1961–1967) * Yrjö Penttinen (1968–1971) * Urho Johansson (1972–1981) * Risto Kaipainen (1982–1989) * Anneli Kauppinen (1990–1993) * Leena Kirstinä (1994–1999) * Tuula Uusi-Hallila (2000–2004) * Mervi Murto (2005–2010) * Minna Harmanen (2011–2014) * Sari Hyytiäinen (2015–2021) * Jaakko Sarmola (2021 syyskausi) * Irene Bonsdorff (2022 -) ==Lähteet== == Aiheesta muualla == * Äidinkielen opettajain liitto * Suomenopettajat * Suomi-koulujen tuki ry Luokka:Suomalaiset opettajajärjestöt
Ingegerd Lundén

Lilly Ingegerd Lundén Cronström (4. maaliskuuta 1912 Turku – 5. helmikuuta 1973) oli suomalainen ruotsin kielellä kirjoittanut kirjailija ja sukututkija. == Teoksia == Nimellä Ingegerd Lundén: * Grått och rött. Söderström, Helsingfors 1932 * Hårt är dagens ljus. Söderström, Helsingfors 1935 * Barn, kvinnor och tjänstefolk. Söderström, Helsingfors 1937 * Romeo och Julia : en rolig katthistoria ; bilderna Arnold Tilgmann. Palett, Helsingfors 1940 * Konungens undersåtar. Söderström, Helsingfors 1947 * Skrift i vatten. Söderström, Helsingfors 1949 * För gitarrens skull : roman. Söderström, Helsingfors 1952 Nimellä Ingegerd Lundén Cronström: * Släktbok Ny följd I, 3, utg. av Ingegerd Lundén Cronström. Skrifter utgivna av Svenska litteratursällskapet i Finland 286:3. Helsingfors 1952, http://www.sls.fi/sv/utgivning/slaktbok-ny-foljd-i3 * Släktbok Ny följd I, 4, utg. av Ingegerd Lundén Cronström. Skrifter utgivna av Svenska litteratursällskapet i Finland 286:4. Helsingfors 1955, http://www.sls.fi/sv/utgivning/slaktbok-ny-foljd-i4 * Sin lyckas smeder En krönika om släkten Westerlund från Odensvi. Söderström, Helsingfors 1957 * Släktbok Ny följd I, 5, utg. av Ingegerd Lundén Cronström. Skrifter utgivna av Svenska litteratursällskapet i Finland 286:5. Helsingfors 1958, http://www.sls.fi/sv/utgivning/slaktbok-ny-foljd-i5-0 * Viborgs gymnasium 1805-1842 Biografisk matrikel ; utg. Harald Hornborg, Ingegerd Lundén Cronström. Skrifter utgivna av Svenska litteratursällskapet i Finland 388. Helsingfors 1961 * Herrar till hatt och värja. En bortglömd gren av släkten Thesleff. Skrifter utgivna av Svenska litteratursällskapet i Finland 397. Helsingfors 1963, http://www.sls.fi/sv/utgivning/herrar-till-hatt-och-varja * Här är Helsingfors, med teckningar av Monica Cronström. Schildt, Helsingfors 1964 (suomeksi nimellä Helsingin opas : Helsinki-seura r.y., WSOY 1963) * Släktbok Ny följd II,1-2, utg. av Ingegerd Lundén Cronström. Skrifter utgivna av Svenska litteratursällskapet i Finland 412. Helsingfors 1965, http://www.sls.fi/sv/utgivning/slaktbok-ny-foljd-ii1-2 * Vem och vad? Biografisk handbok 1970, under red. av Ingegerd Lundén Cronström. Schildt, Helsingfors 1969 * Släktbok Ny följd II, 3-4, utg. av Ingegerd Lundén Cronström. Skrifter utgivna av Svenska litteratursällskapet i Finland 412. Helsingfors 1971, http://www.sls.fi/sv/utgivning/slaktbok-ny-foljd-ii3-4 * Släktbok : ny följd. 2;5 ; utg. av Ingegerd Lundén Cronström, Jarl Pousar. Skrifter utgivna av Svenska litteratursällskapet i Finland 412. Helsingfors 1977 == Lähteet == * Luokka:Suomenruotsalaiset kirjailijat Luokka:Suomalaiset sukututkijat Luokka:Vuonna 1912 syntyneet Luokka:Vuonna 1973 kuolleet
Erik Feldt

Erik Alexander Feldt (27. maaliskuuta 1904 Tukholma – 2. syyskuuta 1974 Helsinki) oli suomalainen ruotsin kielellä kirjoittanut kirjailija ja opettaja. Ruotsissa syntynyt Feldt muutti 1917 äitinsä kanssa asumaan Vaasaan. Hän pääsi ylioppilaaksi 1924 Vaasan ruotsalaisesta lyseosta ja valmistui filosofian kandidaatiksi 1930 Helsingin yliopistosta. Feldt toimi opettajana Tammisaaren ruotsalaisessa yhteiskoulussa ja Helsingin ruotsalaisessa iltaoppikoulussa sekä pisimpään Helsingin saksalaisessa koulussa. Feldt jäi eläkkeelle 1960. Feldt kirjoitti 1930-luvulla Vasabladet- ja Hufvudstadsbladet-lehtiin matkakirjeitä nimimerkillä Campus. Hän julkaisi 1970-luvulla kaksi omakustannekirjaa. Hänen kirjallisessa jäämistössään oli myös useita kuunnelma- ja näytelmäkäsikirjoituksia. == Teoksia == * Rönnbärsvisdom och vers. Författaren, Helsingfors 1971 * Konsten att skriva och beskriva. Författaren, Helsingfors 1975 == Lähteet == * * Vasa nation : Feldtska stugan Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1904 syntyneet Luokka:Vuonna 1974 kuolleet
Mekan metro

Mekan metro, virallisesti Al Mashaaer Al Muqaddassah Metro, on Mekan () kaupungissa Saudi-Arabiassa toimiva korotettua rataa käyttävä raskas metrojärjestelmä. ==Taustaa metrohankkeelle== Muslimeille pakollinen hadž- pyhiinvaellus ja suositeltava umra-pyhiinvaellus aiheuttavat jatkuvasti suuria liikenneongelmia Mekan kaupungissa. Saudi-Arabian hallitus ja Mekan kaupungin johto pyrkivät kehittämään kaupunkia paremmin kasvavaan pyhiinvaeltamiseen sopivaksi. Tämän projektin yhtenä osana kaupunkiin päätettiin toteuttaa metro, jolla pyhiinvaeltajat voivat liikkua pyhiinvaelluksen rituaaleihin liittyvien paikkojen välillä. Kaupungissa on ollut vaikea löytää taksia hadžin aikana ja saudit arvioivat, että metro poistaa 53 000 linja-autoa Mekan kaduilta. ==Rataverkko ja asemat== Ensimmäisessä vaiheessa metro koostuu yhdestä linjasta, joka yhdistää pyhiinvaelluksessa tärkeät paikat, eli Arafat-vuoren, Muzdalifan ja Minan. Linjalla on yhdeksän asemaa, jotka sijaitsevat erikoisesti lyhyillä etäisyyksillä kolmen ryhmissä edellä mainituissa kolmessa paikassa. Rata kulkee korotetulla betonikouruväylällä 8–10 metrin korkeudessa. Asemilla on pitkät lastaussillat, joilla pyhiinvaeltajat odottavat pääsyä junaan, ja laitureilla on Westinghousen toimittamat laituriovet. Raideleveys on 1 435 mm, virta otetaan Siemensin toimittamasta radan yläpuoliseen ajolankaan perustuvasta 1 500 V tasavirtajärjestelmästä, ja metro on automaattinen ilman kuljettajia. Linjan suunniteltu kapasiteetti on 72 000 matkustajaa tunnissa. Hadžin aikana metro nousee viikon ajaksi maailman eniten käytetyksi metroksi. ==Kalusto== Metron vaunusto koostuu alumiinisista 12-vaunuisista Kiinassa Changchun Railway Vehiclesin valmistamista junayksiköistä, joista yhteen mahtuu 3 800 henkeä täyteen lastattuna. Yhdessä junassa on kahdeksan moottorivaunua ja neljä liitevaunua. Yhden vaunun pituus on 22,3 metriä ja leveys 3 metriä. Junayksiköitä on yhteensä 204 kappaletta. ==Toteutus ja laajennussuunnitelmat== Metron pääurakoitsijana toimi kiinalainen China Railway Construction Corp helmikuussa 2009 solmitun sopimuksen mukaan. Metro valmistui ennätysnopeasti 21 kuukauden aikana projektin aloituksesta rajoitetun liikenteen aloittamiseen. Metron ensimmäistä linjaa on suunniteltu pidettäväksi Masjid al-Haramille, ja linjastoa on suunniteltu laajennettavan neljällä uudella linjalla, jotka toisivat yhteyden Jeddan kansainväliselle lentokentälle, Mekan ja Medinan välillä liikennöiville Haramainin suurnopeusjunille (rata on rakenteilla), pysäköintialueille ja lisäksi tarkoitus on toteuttaa suoria yhteyksiä nykyisen linjan palvelemille alueille. ==Lähteet== Luokka:Aasian metroliikenne Luokka:Saudi-Arabian liikenne Metro
Wang Shu

Wang Shu (; s. 4. maaliskuuta 1963 Ürümqi, Kiina) on kiinalainen Pritzker- palkittu arkkitehti. == Elämä == Wang syntyi Ürümqissä 1963. Hän valmistui 1988 maisteriksi Nanjingin teknillisestä instituutista. Wangin ensimmäinen työ oli etsiä Hangzhoun Zhejiangin kuvataideakatemiasta vanhoja rakennuksia, jotka olivat kunnostuksen tarpeessa. Hänen ensimmäinen rakennuksensa oli 1990 Hainingiin valmistunut nuorisotalo. Wang perusti 1997 vaimonsa Lu Wenyun kanssa Hangzhouhun oman toimiston, Amateur Architecture Studion. Wangin läpimurtotyö oli Suzhoun yliopiston Wenzheng Collegen kirjastorakennus, joka valmistui 2000. Hän sai siitä Kiinan arkkitehtuuripalkinnon. Wangin seuraavat työt valmistuivat Ningboon ja Hangzhouhun. Vuonna 2005 valmistui Ningbon nykytaiteen museo ja 2004–2007 kahdessa vaiheessa toteutettu Kiinan taideakatemian Xiangshanin kampus. Wang voitti 2004 kansainvälisen suunnittelukilpailun Ningbon museon rakentamiseksi. Museo valmistui 2008. Wang palkittiin Pritzker-palkinnolla 2012. == Tyyli == Wangin työt ovat moderneja, mutta toisin kuin monet Wangin aikalaiset hän hakee inspiraationsa perinteisestä kiinalaisesta arkkitehtuurista eikä länsimaisesta tyylistä. Hän on kritisoinut Kiinan rakennusbuumia, joka hävittää perinteiset kaupunkiasumukset uusien tieltä. Wang kehitti toimistossaan rakennustapaa, jossa hän käytti purkutyömailta pelastettuja tiiliä ja kiviä. Esimerkiksi Kiinan taideakatemian rakennuksiin Wang käytti yli seitsemän miljoonaa kierrätettyä rakennuselementtiä. == Lähteet == Luokka:Kiinalaiset arkkitehdit Luokka:Vuonna 1963 syntyneet Luokka:Elävät henkilöt Luokka:Pritzker-palkinnon voittajat
Nokia Lumia 610

Nokia Lumia 610 on matkapuhelinvalmistaja Nokian valmistama kosketusnäytöllinen älypuhelin, joka toimii Windows Phone -käyttöjärjestelmällä. Nokia Lumia 610 on suunnattu erityisesti nuorille, ja se on halvin Nokian Lumia-puhelimista. Suomessa puhelimen myynti alkoi 18. toukokuuta 2012. Nokia Lumia 610 esiteltiin helmikuussa 2012 Mobile World Congress -tapahtumassa Barcelonassa. Helmikuussa 2013 Nokia ilmoitti blogissaan, että Windows Phone 7.5 -ohjelmisto päivittyi Windows Phone 7.8:aan. Päivitykset tulivat automaattisesti helmikuun 2013 aikana, mutta ne voidaan tehdä myös manuaalisesti. == Tietoja == === Mitat === *Pituus × leveys × paksuus: 119 × 62 × 12 mm *Paino: 132 grammaa === Käyttöverkot === *GSM/EDGE 850/900/1800/1900 MHz *WCDMA 850/900/1900/2100 MHz === Näyttö === *Halkaisija: 3,7 tuumaa (94 mm) *VWGA-resoluutio (800 × 480) *16 miljoonaa väriä *Suojaava Corning Gorilla -lasi *Tekniikat: LCD, TFT, kapasitiivinen kosketusnäyttö === Muisti === *Sisäistä muistia 8 gigatavua *RAM-muistia 256 megatavua === Paikannus === *A-GPS-paikannus *Nokia Kartat *Nokia Navigointi *Bing Kartat === Tiedonsiirto === *GPRS luokka 10 *EDGE luokka 10 *HSDPA Cat7 (enimmäisnopeus 7,2 Mbps) *HSUPA (enimmäisnopeus 5,76 Mbps) *WLAN IEEE 802.11 b/g/n *MicroUSB 2.0 High Speed -liitäntä (tiedonsiirto ja lataus) *Bluetooth 2.1 +EDR === Ääniominaisuudet === *Tuetut audioformaatit: MP3, AAC+, AAC, eAAC+, WMA, EFR, AMR-NB ja AMR-WB *3,5 mm Nokia AHJ -liitäntä === Kamera === *5 megapikseliä (2 592 × 1 944) *Valokuvaus **Automaattitarkennus **LED-salama **Kasvojentunnistus **Kuvanvakaus *Videokuvaus **Resoluutio: 640 × 480 **30 kuvaa sekunnissa **Tallennusformaatti: MPEG4 === Virranhallinta === *Puheaika GSM: 10,5 tuntia *Puheaika WCDMA: 9,5 tuntia *Valmiusaika GSM: 670 tuntia *Valmiusaika WCDMA: 720 tuntia *1300 mAh BP-3L-akku === Laitteisto === *Yksiytiminen Qualcomm Snapdragon S1 -prosessori **Kellotaajuus 800 MHz === Viestintä === *Sähköposti **Tuki Nokia Mail-, Gmail-, Hotmail-, Yahoo Mail- ja Outlook Mobile -sähköpostitunnuksille *MMS === Selain === *Internet Explorer 9 *HTML5-tuki *Grafiikkakiihdytys === Muut sovellukset === *Kalenteri, tehtävälista ja muistio *Microsoft Zune (tietojen synkronointisovellus) *Nokia Kartat *Bing Kartat *Office-sovellukset (PowerPoint, Excel, Word ja One Note) *Windows Phone Marketplace === Muuta === *Tunnistimet: **Valoisuustunnistin **Kiihtyvyystunnistin *Värivaihtoehdot: **Syaani **Magenta **Musta **Valkoinen *Näppäimet: **Kotinäppäin **Hakunäppäin **Takaisin-näppäin **Lukitus-/virtanäppäin **Kameranäppäin **Äänenvoimakkuuden säätönäppäimet == Katso myös == * Luettelo Nokian tuotteista * Nokia Lumia == Lähteet == *Nokia Lumia 610 specifications - Nokia Europe *Nokia 610 ominaisuudet *Nokia Lumia- tuoteperhe ja laitteiden saatavuus laajenevat - Nokia Ääni, Nokian oma blogi *Lumia 610 on vastaisku halvoille Androideille - Kauppalehti.fi *Nokia Lumia 610 - GSMArena ===Viitteet=== == Aiheesta muualla == * Käyttöohjeet * Nokia Lumia 610 - Tuki ja Käyttöopas 610 Luokka:Wi-Fi-laitteet Luokka:Windows Phone -pohjaiset laitteet Luokka:Vuoden 2012 matkapuhelimet
Dagny Gräsbeck

Dagny Emilia Gräsbeck (26. huhtikuuta 1898 Bromarv – 27. elokuuta 1976 Houtskär) oli suomalainen ruotsin kielellä kirjoittanut kirjailija. == Teoksia == * En vårtid i skärgården. Borgå stifts ungdomsförbund, Kyrkans ungdoms förlag, Helsingfors 1944, 2. genomsedda uppl. 1945 * På solsidan. Borgå stifts ungdomsförbund, Kyrkans ungdoms förlag, Borgå 1951 (suomeksi nimellä Aurinkoisella tiellä, Suomen lähetysseura, Helsinki 1957) * Houtskärs kyrka. Houtskärs församling, Åbo 1954 * Undrens väg : en bok om Houtskär. Borgå stifts ungdomsförbund, Kyrkans ungdoms förlag, Vasa 1959 * Marina. Förbundet för svenskt församlingsarbete i Finland, Helsingfors 1967 == Lähteet == * Luokka:Suomenruotsalaiset kirjailijat Luokka:Vuonna 1898 syntyneet Luokka:Vuonna 1976 kuolleet
Arvid Jansson

Arvid Johan Jansson (8. lokakuuta 1884 Hammarland – 13. toukokuuta 1976 Eckerö) oli suomalainen ruotsin kielellä kirjoittanut kirjailija. Arvid Jansson oleskeli siirtolaisena Yhdysvalloissa 1902–1912 ja 1913–1920 sekä Kanadassa 1924–1931 tehden pääasiassa metsä- ja rakennustöitä. Palattuaan pysyvästi Suomeen hän työskenteli Verdandi-vakuutusyhtiön tarkastajana. Jansson julkaisi 1970-luvun alussa neljä omakustannekirjaa omien elämänvaiheittensa pohjalta. == Teoksia == * Forntida öden och händelser : noveller. Författare, Eckerö 1971 * Min levnadsskildring och berättelse. Författare, Eckerö 1971 * Trohetens seger : roman. Författare, Eckerö 1971 * Den strävsammes vinning. Författare, Eckerö 1972 == Lähteet == * * Eckerö kultur : Arvid Jansson Luokka:Suomenruotsalaiset kirjailijat Luokka:Vuonna 1884 syntyneet Luokka:Vuonna 1976 kuolleet